EkBass/fiwiki-20250220-pages-articles huggingface dataset:
François Poullain de la Barre

François Poullain de la Barre (1647, Pariisi - 1725, GeneveFrançois Poullain de la Barre : feminismo y modernidad. Luz Stella León Hernández. Universitet de Barcelona. PDF, sivu 2. Viitattu 30.4.2017.) oli ranskalainen filosofi. Hän toimi pappina ja kääntyi protestantiksi. Nantesin ediktin kumoamisen 1685 jälkeen hän joutui pakenemaan Geneveen. Poullain de la Barre omaksui René Descartesin filosofian perusteet ja sovelsi kartesiolaisia periaatteita naiskysymykseen. Vuonna 1673 hän julkaisi anonyymisti teoksen De l'égalité des deux sexes, discours physique et moral où l'on voit l'importance de se défaire des préjugez (“Kahden sukupuolen tasa-arvosta, fysikaalinen ja moraalinen puhe, jossa katsotaan tärkeäksi hävittää ennakkoasenteet”), jossa hän osoitti, ettei sukupuolten välisellä epätasa-arvolla ole luonnollista perustaa, vaan että se perustuu kulttuurisiin ennakkoasenteisiin. Kirjoitus suositti, että naisille tulee tarjota täysipainoinen koulutus ja että kaikki ammatit, myös tieteelliset, tulee avata heille. Hänen tunnettu ajatuksensa oli "l’esprit n’a pas de sexe", "sielulla (tai hengellä) ei ole sukupuolta". Poullain de la Barre jatkoi samasta aiheesta toisessa anonyymisti kirjoitetussa teoksessa De l'éducation des dames pour la conduite de l'esprit dans les sciences et dans les mœurs (“Naisten koulutuksesta”). Muutamaa vuotta myöhemmin hän esitti kuitenkin täysin päinvastaisia ajatuksia teoksessa De l'excellence des hommes contre l'égalité des sexes (“Miesten ylivoimaisuudesta sukupuolten tasa-arvoa vastaan”), jossa hän kumoaa järjestelmällisesti aiemmin esittämänsä argumentit. Näin hänen paikkansa feminismin historiassa vaihtelee. ==Lähteet== Poullain de la Barre, François Poullain de la Barre, François Poullain de la Barre, François
Soturi Matiaksen miekka

Soturi Matiaksen miekka -romaani on Brian Jacquesin Redwallin taru -kirjasarjan aloitusosa. Se julkaistiin suomeksi vuonna 1998. == Juoni == Redwallin hiiriluostarissa alkaa tapahtua kummia, kun hienon juhlan päätteeksi kookas hevonen karauttaa vanhan Constance-naarasmäyrän ja Matias- hiirinuorukaisen ohitse. Heti perään tulee rottajoukko johtajansa Ruoska- Clunyn johdolla. Nuori Matias sekä koko luostari alkaa tositoimiin, kun Redwall on pelastettava rotilta. Laivarotista tulee haittaa. Vanha kronikoitsijahiiri Metusalem auttaa Matiasta löytämään muinaisen soturi Martinin, Matiaksen idolin, haudan. Samalla Matiaksen tavoitteena on saada käpäliinsä Martinin tarunhohtoinen miekka, jolla Redwallin suojelija aikoinaan kukisti julman Tsarmina-villikissan. Kirjan edetessä Matias tutustuu päästäisiin, luostarin ullakolle pesiytyneisiin sotaisiin varpusiin sekä Basil Hirvi-Jänikseen, joka auttaa nuorukaista löytämään Martinin miekan neuvomalla tämän vanhan tunturipöllön luo. Lopulta Matias joutuukin louhokselle, jossa majailee koko Sammalkukkametsän kammottavin otus, suuri kyy nimeltä Asmodeus. Kaikista yritys hakea miekka Asmodeus-kyyltä, 'Myrkkyhampaalta', kuten varpuset sanovat tai 'Jääsilmältä', kuten päästäiset asian ilmaisevat, on mahdoton, mutta nuori Matias osoittaa olevansa Martinin työn jatkaja ja vapauttaa Redwallin ja koko Sammalkukkametsän Asmodeuksesta ja Clunysta. Redwall saa uuden suojelijan. == Sisältö == *Ensimmäinen kirja: Muuri *Toinen kirja: Etsintä *Kolmas kirja: Soturi == Aiheesta muualla == * Sari Peltoniemi: Soturi Matiaksen miekka . Kalaksikukko 16.12.1998. * Seppo Lehtinen: Soturi Matiaksen miekka. Turun sanomat 19.12.1998. Luokka:Redwallin taru Luokka:Vuoden 1986 kirjat
Aventuriinikvartsi

Aventuriinikvartsi on vihreää kvartsia. Siinä vihreä, joskus välkehtivä väri, aiheutuu mineraalissa sulkeumina olevista mikroskooppisen pienistä fuksiitti- eli kromikiillesuomuista, joista valo heijastuu. Tämä kvartsimuunnos saattaa olla myös kvartsiittia, jolloin se on siis alkuaan ollut kvartsihiekkaa. Sitä tavataan useissa paikoin Lapin alueella, Sodankylässä, Kolarissa ja Enontekiöllä. Posion aventuriinia on tutkittu, tosin varsinaisesti rakennuskiven kohteena. Koruntekoon soveltuvaa aventuriinikvartsiittia tavataan myös Pudasjärven Ahmavaaralla. Aventuriinikvartsia pidettiin suuressa arvossa muinaisessa Kiinassa. == Lähteet == Luokka:Kvartsi Luokka:Jalokivet
Walter Lantz

Walter Lantz (27. huhtikuuta 1899 New Rochelle, New York - 22\. maaliskuuta 1994 Burbank, Kalifornia) oli yhdysvaltalainen animaattori. Hän perusti oman studionsa (Walter Lantz Productionsin), jossa hän tuotti monia tunnettuja animaatioita, muun muassa Nakke Nakuttajaa. == Lähteet == Luokka:Yhdysvaltalaiset animaattorit Luokka:Animaatio-ohjaajat Luokka:Hollywood Walk of Fame Luokka:Annie-palkinnon saajat Luokka:Vuonna 1899 syntyneet Luokka:Vuonna 1994 kuolleet Luokka:Yhdysvaltalaiset kuvittajat
The Amazing Race Central Europe

The Amazing Race Central Europe oli suositun tosi-tv-sarjan Amazing Racen suunniteltu spin-off-sarja. Ohjelman oli tarkoitus alkaa Euroopassa keväällä 2007. Sarjaa piti esittää Euroopassa AXN Central Europe -kanavalla, mutta ohjelman esittäminen peruutettiin. Sarjassa 11 kilpaparin tehtävänä oli matkustaa Euroopan maissa voittaakseen 100 000 Yhdysvaltain dollaria. Suunnitelmien mukaan sarjan kilpailijat piti valita eri Euroopan maista kuitenkin niin, että AXN Central Europe -kanavan maista (Puola, Slovakia, Tšekki, Unkari, Romania ja Bulgaria) olisi ainakin yksi kilpailijapari. == Lähteet == Amazing Race Central Europe, The
Krokotiilivaraani

Krokotiilivaraani eli salvadorinvaraani (Varanus salvadorii) on pitkähäntäinen varaanilaji. Aikuisten krokotiilivaraanien pituus on yleensä alle 3 metriä, mutta suurin mitattu yksilö oli jopa 4,75 metriä pitkä. Epätavallisen pitkän häntänsä ansiosta ruumiinpituudeltaan 1,2-metrisen varaanin häntä kasvaa jopa 2,7 metriä pitkäksi.Badger, D. & Netherton, J. 2006. Lizards: A Natural History of Some Uncommon Creatures. Voyageur Press. s. 140. ISBN 0760325790 Krokotiilivaraani on siten myös maailman pisimmäksi kasvava lisko, muttei raskasrakenteisempaa komodonvaraania suurempi.Draconian.com Krokotiilivaraani on harvinainen laji, jota tavataan Papua-Uuden-Guinean vuoristojen sademetsälaaksoissa. Lajin tarkkaa levinneisyyttä ei tiedetä. Ravinnoksi krokotiilivaraani käyttää hyönteisiä, etanoita, pikkunisäkkäitä ja sammakoita. Krokotiilivaraani munii munia, yleensä noin 15–35 kappaletta kerralla. == Lähteet == Luokka:Varaanit
Brucen klaani

Bruce on skotlantilainen klaani Kincardinesta. Se oli kuningassuku 1300-luvulla ja tuotti kaksi Skotlannin kuningasta. ==Historia== Nimi Bruce tulee ranskan de Brusista tai de Bruisista eli nykyisestä Brixistä Cherbourgin ja Valognesin välissä Normandiassa. Robert de Brus tuli Britanniaan Vilhelm Valloittajan normannien mukana 1066. Hänen poikansa, myös Robert de Brus, tuki Skotlannin David I:n kruununtavoittelua ja sai vastineeksi maata Skotlannin Annandalesta. Brucejen kruununtavoittelu alkoi 1219 Robert Brucen naitua David I:n pojanpojan tyttären, joka toi suvulle paljon vaurautta ja maita sekä kytki sen kuningasperheeseen. Hänen poikansa, myös Robert Brucen ja John Balliolin välinen kiista kruunusta aiheutti lopulta välillisesti sen, että kiistan ratkaisijaksi pyydetty Englannin Edvard I valloitti Skotlannin. Robert Bruce kruunattiin lopulta 1306 kuninkaaksi Englannin miehitysvallan jälkeen. Hänen poikansa David II Bruce hallitsi vuodesta 1329 vuoteen 1346 ja kuoli yllättäen Edinburghin linnassa. Hänellä ei ollut jälkeläisiä, joten Skotlannin kruunu siirtyi hänen sisarenpojalleen (Robert II), joka oli ensimmäinen Stuart- sukuinen hallitsija. Vuonna 1633 suvun eräälle haaralle perustettiin aatelisarvo Elginin jaarli, johon vuonna 1747 yhdistyi suvun vanhempi arvo Kincardinen jaarli. Thomas Bruce, 7. Elginin jaarli oli diplomaatti ja lähettiläs Osmanien valtakunnassa vuosina 1799–1803. Hän oli kuuluisa siitä, että vei Ateenan Parthenonista Britanniaan marmoriveistokset, jotka nykyisin tunnetaan Elginin marmoreina. Hänen poikansa Thomas toimi Kanadan provinssin kenraalikuvernöörinä ja Intian varakuninkaana. Klaanin nykyinen päämies on Andrew Bruce, 11. Elginin jaarli. Luokka:Skotlannin klaanit
Megiddo (albumi)

Megiddo on norjalaisen black metal -yhtye Satyriconin EP. ==Kappaleet== # # # # ==Kokoonpano== * Satyr - kitara, basso, kosketinsoittimet, laulu * Frost - rummut \+ * Grothesk (Stephan Groth) - vieraileva kosketinsoittaja ==Aiheesta muualla== * EP battlegrim.net-sivustolla * * Luokka:Satyriconin albumit Luokka:Vuoden 1997 EP:t
Stuart

Stuart on englanninkielinen sukunimi ja miehen etunimi. Se on ranskalaistettu muoto nimestä Stewart. Se voi tarkoittaa myös seuraavia: *Stuart- panssarivaunua *HMS Stuart, Britannian Kuninkaallisen laivaston laivueenjohtaja ;Australian laivasto * HMAS Stuart (D00), Scott-luokan laivueenjohtaja * HMAS Stuart (DE48), River-luokan saattuehävittäjä * HMAS Stuart (FFH 153), Anzac-luokan fregatti ==Sukunimi== *Stuart-suku, Skotlannin ja Englannin hallitsijasuku *Arabella Stuart (1575–1615), englantilainen aatelinen, kuningas Jaakko I:n serkku *Brad Stuart (s. 1979), yhdysvaltalainen jääkiekkoilija *Bruce Stuart (1881–1961), kanadalainen jääkiekkoilija *Cayetana Fitz-James Stuart (1926–2014), espanjalainen herttuatar, Espanjan grande, Alban suvun päämies *Charles Edward Stuart (1720–1788), Skotlannin ja Englannin kruununtavoittelija, James Stuartin poika *Charlotte Stuart (1753–1789), Charles Edward Stuartin avioton tytär *Eric Stuart (s. 1967), yhdysvaltalainen laulaja ja lauluntekijä *Freundel Stuart (s. 1951), Barbadosin pääministeri *Giacomo Rossi Stuart (1925–1994), italialainen elokuvanäyttelijä *Gilbert Stuart (1755–1828), yhdysvaltalainen taidemaalari *Gloria Stuart (1910–2010), yhdysvaltalainen pitkän linjan elokuvanäyttelijä ja taiteilijaperäisin *Henry Stuart, lordi Darnley (1545–1567), Skotlannin kuningatar Maria Stuartin puoliso *Henry Benedict Stuart (1725–1807), Skotlannin ja Englannin kruununtavoittelija, katolinen piispa ja kardinaali, James Stuartin poika *Hod Stuart (1879–1907), kanadalainen ammattilaisjääkiekkoilija *J. E. B. Stuart (1833–1864), etelävaltioiden ratsuväenkenraali Yhdysvaltain sisällissodassa *Ian Stuart eli Alistair MacLean (1922–1987), skotlantilainen kirjailija *James Francis Edward Stuart (1688–1766) Skotlannin ja Englannin kruununtavoittelija *James Patrick Stuart (s. 1968), yhdysvaltalainen näyttelijä *Jazmín Stuart (s. 1976), argentiinalainen näyttelijä *Jeb Stuart (s. 1956), yhdysvaltalainen elokuvakäsikirjoittaja, -tuottaja ja -ohjaaja *John Stuart (1713–1792), brittiläinen poliitikko ja pääministeri *John McDouall Stuart (1815–1866), skotlantilainen tutkimusmatkailija, jonka mukaan on nimetty Stuartin valtatie Australiassa *Katie Stuart (s. 1984), yhdysvaltalainen näyttelijä *Madeline Stuart (s. 1996), australialainen muotimalli *Margaret Stuart (1889–1963), brittiläinen kirjailija *Maria Stuart (1542–1587), Skotlannin hallitsija *Mark Daniel Stuart (s. 1984), yhdysvaltalainen jääkiekkoilija *Mel Stuart (1928–2012), yhdysvaltalainen elokuvaohjaaja. Luokka:Luettelot henkilöistä sukunimen mukaan
Klaus Hagerup

thumb|Klaus Hagerup Klaus Hagerup (5. maaliskuuta 1946 Oslo – 20. joulukuuta 2018Klaus Hagerup (72) er død ) oli norjalainen kirjailija. Hän on myös toiminut teatteri- ja kulttuurialalla. == Suomennetut teokset == * Markus ja Diana (1994) * Markus ja tytöt (1997) * Markus ja jalkapallon huuma (1999) * Markus ja Sigmund (2003) * Kanit laulavat pimeässä (2003) == Lähteet == Luokka:Norjalaiset fantasiakirjailijat Luokka:Norjalaiset kirjailijat Luokka:Norjalaiset lasten- ja nuortenkirjailijat Luokka:Vuonna 1946 syntyneet Luokka:Vuonna 2018 kuolleet
Björkboda träsk

Björkboda träsk on järvi Kemiön saaressa Varsinais-Suomen maakunnassa ja Kemiönsaaren kunnassa. Järvellä ei ole suomenkielistä nimeä. Järvi sijaitsee osittain entisten Dragsfjärdin ja osittain Västanfjärdin kuntien alueella. Kunnat yhdistyivät Kemiönsaaren kunnaksi vuoden 2009 alusta Kemiön kunnan kanssa. Järvi laskee pohjoisosastaan Björkbodabäckeniä pitkin Sunnanåhon ja edelleen Saaristomeren SunnanåvikeniinKarttapaikka (Maanmittauslaitos). Järvi ja siitä lähtevä puro ovat syynä siihen, että sinne perustettiin aikoinaan lukkotehdas Björkboda lås, joka vuonna 1999 siirtyi Abloyn omistukseenAbloyn historia, Hyvinkään turvalukko. Järven rannassa on vain vähän huvila-asutusta, ja sillä on erämaajärven luonnetta. Järven pohjoisosassa on Björkbodan kyläkeskus, missä on pisimpään Suomessa samalla paikalla toiminut tehdas Björkboda lås. Siellä on järven rannassa entistetty kustavilainen ruukinkartano Björkbodan kartano, jossa vaikutti 1800-luvulla muutaman vuoden Anders Ramsay, joka on kirjoittanut elämästään muistelmat Muistoja lapsen ja hopeahapsen. == Lähteet == Luokka:Kemiönsaaren järvet Luokka:Dragsfjärd Luokka:Västanfjärd
Polymerointi

Polymeroinnissa raaka-aineen pienet molekyylit (monomeerit) yhdistyvät katalyyttien vaikutuksesta isoiksi polymeerimolekyyleiksi. Muoveilla on korkea polymeraatioaste, eli niiden jokainen molekyyli (polymeeriketju) on muodostunut 1 000–100 000 pienestä molekyylistä (monomeerista). Tyypillisiä polymerointireaktioita ovat alkeenien additiopolymerointi ja polykondensaatio, jossa dioli tai diamiini reagoi dikarboksyylihapon (tai esterin) kanssa, jolloin muodostuu esteri- tai amidisidoksia sisältävä kondensaatiopolymeeri. Additiopolymeerien lähtöaineet ovat alkeeneja. Kun alkeenimonomeerit liittyvät yhteen niiden kaksoissidokset aukeavat. Käynnistyäkseen reaktio tarvitsee aloitekatalyytin sekä yleensä vielä toisen katalyytin nopeuttamaan reaktiota. Polymerointireaktion aloitekatalyyttinä (initiaattorina) voi toimia esim. bentsoyyliperoksidi, joka hajoaa bentsoyylioksiradikaaleiksi. Bentsoyylioksiradikaali reagoi ensin alkeenin kanssa ja reaktio jatkuu ketjureaktiona, jossa syntyy pitkiä hiiliketjuradikaaleja. Päätereaktiossa hiiliketjuradikaalit yhtyvät polymeeriketjuksi. Additiopolymeerit ovat yleensä kestomuoveja. Eräs esimerkki polyadditiosta on polyeteenin valmistus eteenistä. Polykondensaatiossa (askelpolymeroinnissa) kondensaatiopolymeerit syntyvät useita funktionaalisia ryhmiä, yleensä hydroksyyli-, amino- ja karboksyyliryhmiä sisältävien molekyylien liittyessä yhteen kondensaatioreaktiolla. Tällaisia yhdisteitä ovat esimerkiksi diolit (sisältävät kaksi hydroksyyliryhmää), diamiinit (sisältävät kaksi aminoryhmää) ja dikarboksyylihapot (sisältävät kaksi karboksyyliryhmää). Kondensaatiopolymeerejä ovat polyesterit, joita valmistetaan esteröimällä dihappoja diolien kanssa. Eräs tavallinen polyesteri on Dacron, jota valmistetaan dimetyylitereftalaatista ja etyleeniglykolista. Kondensaatiopolymeroinnilla valmistetaan myös polyamideja, joista tunnetuin on nailon. Luokka:Polymeerikemia Luokka:Polymeerit Luokka:Orgaaniset reaktiot
Laventaminen

Laventaminen tarkoittaa murtoluvun osoittajan a ja nimittäjän b kertomista samalla nollasta eroavalla luvulla c. Lavennetun murtoluvun osamäärän arvo ei muutu, sillä se voidaan esimerkiksi palauttaa entiseen muotoonsa supistamalla. Laventava luku merkitään murtoluvun vasempaan yläindeksiin, ja lisätään oikea sulku: \frac{^{c)}a}{b} = \frac{c \cdot a}{c \cdot b} Esimerkki laventamisesta: \frac{^{2)}2}{3} = \frac{2 \cdot 2}{2 \cdot 3} = \frac{4}{6} Esimerkiksi murtolukujen yhteen- ja vähennyslaskuissa lavennetaan murtoluvut samannimisiksi laskuoperaation suorittamiseksi: \frac{^{2)}2}{3} + \frac{1}{6} = \frac{4}{6} + \frac{1}{6} = \frac{5}{6} ==Lähteet== * Ravila, Paavo et al. 1963. Otavan Iso tietosanakirja, Helsinki: Otava. * Holopainen, Paavo E., Outinen, Hannu. 1960. Teknillisen koulun algebra. Helsinki: WSOY. == Lähteet == Luokka:Aritmetiikka
Bruksträsket

Bruksträsket on järvi Inkoossa läntisellä Uudellamaalla. Sen pinta-ala on 3,3 neliökilometriä.Bruksträsket Järviwikissä. Viitattu 3.7.2014. Bruksträsketin lonkeromainen pohjoisosa ulottuu naapurikunnan Raaseporin puolelle. Järven epävirallinen suomenkielinen nimi on Ruukinjärvi. Valuma-alueen, jonka pinta- ala on 47 neliökilometriä, itäosassa sijaitsee pienempi järvi, Marsjön. Alueen järville on tyypillistä muodokas ja polveileva rantaviiva, Bruksträsketin mutkaisen rantaviivan pituus on 43 633 metriä. Bruksträsketiin virtaa laskuoja etelästä Vitträsketistä. Järvi laskee Suomenlahteen Fagervikin kauttaKarttapaikka (Maanmittauslaitos). Bruksträsketin ja Marsjönin välissä sijaitsee pienehkö Bjuseträsk. Bruksträsketin länsipuolella sijaitsee Lähdejärvi eli Källträsket. Fagervikin kirkko sijaitsee Bruksträsketin rannalla. Bruksträsketissä on 22 saarta, joista kaksi on yli hehtaarin laajuisia ja viisi alle aarin laajuisia. Bruksträsketin veden laatu on tyydyttävä, vesitilavuus on 12 017 000 kuutiometriä. Järven tärkeimmät kalalajit ovat hauki ja kuhaInkoon kalastusalueen käyttö- ja hoitosuunnitelma. == Lähteet == Luokka:Inkoon järvet Luokka:Raaseporin järvet Luokka:Karjaa Luokka:Bruksträsketin vesistö
Lohjan Kaikkien pyhien tsasouna

Kaikkien pyhien tsasouna on Lohjalla, Metsolan hautausmaalla sijaitseva Helsingin ortodoksisen seurakunnan tsasouna eli rukoushuone. Rakennuksen on suunnitellut Sakari Siitonen, ja se valmistui vuonna 1995, pääosin talkootyönä. Lohja kuuluu Helsingin ortodoksisen seurakunnan alueeseen. == Lähteet == == Aiheesta muualla == * Kaikkien pyhien tsasouna Lohjan kaupungin sivuilla Luokka:Suomen ortodoksiset kirkkorakennukset Kaikkien pyhien tsasouna Luokka:Suomen puukirkot
Jättiläismuurahaiskäpy

Jättiläismuurahaiskäpy (Manis gigantea) on kahdeksasta muurahaiskävystä suurin ja siis myös heimonsa Manidae ja sukunsa Manis suurin laji. Se elää Länsi- ja Keski-Afrikassa Senegalista Ugandaan ja Kongon demokraattiseen tasavaltaan. Jättiläismuurhaiskävyt elävät noin 20-vuotiaksi. == Ulkonäkö == Jättiläismuurahaiskävyillä on pieni pää, pitkä ja kapea kuono sekä jopa 70 senttiä pitkä kieli. Jättiläismuurahaiskäpy omistaa erittäin vahvat takajalat, jotta se pystyy kävelemään kahdella jalalla. Osittain tässä auttaa myös eturaajojen pitkät kynnet. Jättiläismuurahaiskävyn vartalon suojana on suomuinen panssari, eikä sillä ole muita karvoja kuin silmäripset. Jättiläismuurahaiskävyllä ei ole hampaita.Luonnossa 1 Nisäkkäät s.155 == Elintavat == === Ravinto === Jättiläismuurahaiskävyt syövät vain termiittejä ja muurhaisia. Ne murtavat termittikeon vahvoilla eturaajoillaan ja nappaavat termiitit suuhunsa kielellään. === Sosiaalisuus ja lisääntyminen === Jättiläismuurahaiskävyt elävät pääsääntöisesti yksin, mutta naaraat saattavat kulkea poikasensa kanssa. Poikaset syntyvät noin puolikiloisena suomut pehmeinä, mutta ne kovettuvat jo ensimmäisen elinpäivän aikana. Naaras imettää kolmisen kuukautta ja poikanen oppii itse syömään muurahaisia noin kuukauden ikäisenä. Vaaran uhatessa poikanen hyppää matalaksi ja emo käpertyy sen ylle suojaksi. == Ihmistoiminta == Muurahaiskäpyjä metsästetään erityisesti niiden lihan takia, mutta myös siitä valmistettavia seoksia varten, joiden uskotaan karkottavat pahoja henkiä. Lisäksi suomujen polttaminen häätää leijonat karjan luota. Jättiläismuurahaiskäpy on harvinaistumassa metsästyksen ja metsien hävityksen takia. == Lähteet == * === Viitteet === == Aiheesta muualla == *BBC:n sivu jättiläismuurahaiskävystä Luokka:Muurahaiskävyt Luokka:Uhanalaiset nisäkkäät
Betty Heukels

Elisabeth (”Betty”) Anna Heukels (s. 25. helmikuuta 1942 Rotterdam) on alankomaalainen uimari. Hän voitti EM-kilpailuissa 1966 kultaa 400 metrin sekauinnissa Euroopan-ennätysajalla 5.25,0. Neljä vuotta aiemmin hän sijoittui EM-kilpailuissa 200 metrin rintauinnissa neljänneksi. Tokion kesäolympialaisissa 1964 hän oli 400 metrin sekauinnissa kuudes. Heukels on naimisissa vesipalloilija Hans Woudan kanssa. == Lähteet == == Aiheesta muualla == Luokka:Alankomaalaiset uimarit Luokka:Vuonna 1942 syntyneet Luokka:Elävät henkilöt
Goodyear

The Goodyear Tire & Rubber Company on yhdysvaltalainen rengasvalmistaja. Yrityksen perusti Frank Seiberling vuonna 1898. Goodyear on maailman kolmanneksi suurin rengas- ja kumiyritys Bridgestonen ja Michelinin jälkeen. Kumitehtaat tekevät renkaita autoihin, lentokoneisiin ja raskaisiin laitteisiin. Yhtiö on nimetty vulkanoidun kumin keksijän Charles Goodyearin mukaan. Finnwatchin vuonna 2012 tekemän selvityksen mukaan Goodyearin tehtaalla Malesiassa työntekijät tekevät kohtuuttoman pitkiä työvuoroja ja saavat hyvin alhaista palkkaa. == Moottoriurheilu == Goodyear toimitti renkaita muun muassa Formula 1 -sarjaan vuodesta 1965 vuoteen 1998 asti. Formula 1 -sarjan rengasvalmistajista Goodyear on menestynein.F1 News - Grandprix.com > GP Encyclopedia > Tires > Goodyear Tire & Rubber Company === Formula 1 -saavutukset Goodyearin renkailla === * Lähdöt: 494 * Voitot: 368 * Kuljettajien maailmanmestaruus: 25 kertaa * Valmistajien maailmanmestaruus: 26 kertaa ==Lähteet== == Aiheesta muualla == *Goodyearin sivusto Luokka:Rengasvalmistajat Luokka:Yhdysvaltalaiset teollisuusyritykset Luokka:Yhdysvaltalaiset pörssiyhtiöt
Keuhkolaskimo

Keuhkolaskimoita () on neljä (vasemmasta ja oikeasta keuhkosta tulee molemmista kaksi keuhkolaskimoa) ja ne kuuluvat pieneen verenkiertoon. Ne ovat keuhkoista tulevia laskimoita, jotka tuovat hapettuneen veren sydämelle laskemalla verensä vasempaan eteiseen. Sydämestä keuhkolaskimoiden veri jatkaa suureen verenkiertoon. Sikiöllä verenkierto ohittaa pienen verenkierron, koska keuhkot eivät vielä ole toiminnassa, joten keuhkolaskimoiden toiminta alkaa vasta vauvan ensimmäisestä hengenvedosta. Luokka:Laskimot
Oikeusaputoimisto

Oikeusaputoimisto on Suomen valtion oikeushallintoon kuuluva toimielin, joka hoitaa julkisen oikeusavun tehtäviä. Oikeusaputoimistot kuuluvat hallinnollisesti oikeusministeriön alaisuuteen osana oikeuspalveluvirastoa. Suomessa on 23 alueellista oikeusaputoimistoa (vuonna 2025), jotka on yleensä sijoitettu käräjäoikeuksien sijaintipaikkakunnille. Niissä työskentelee noin 220 oikeusavustajaa ja saman verran toimistohenkilökuntaa (vuonna 2012). Toimistojen määrä on vähentynyt vuosien 2013 ja 2014 aikana oikeusministeriön antaman asetuksen myötä. Toimistoilla on yhteensä 173 toimipistettä (vuonna 2014). Vuosittain käsitellään noin 50 000 oikeusapuasiaa (vuonna 2012). Oikeusaputoimistot hoitavat julkiseen oikeusapuun liittyviä hallinnollisia tehtäviä. Ne käsittelevät oikeusapua koskevat hakemukset ja tekevät sitä koskevat päätökset. Muissa kuin tuomioistuimissa käsiteltävissä asioissa ne myös tekevät oikeusavusta maksettavia korvauksia koskevat päätökset. Oikeusaputoimistojen palveluksessa olevat lakimiehet eli julkiset oikeusavustajat antavat julkiseen oikeusapuun oikeutetuille oikeudellista neuvontaa sekä hoitavat toimeksiantoja tuomioistuimissa. Oikeusaputoimistot tekevät myös päätökset yksityisen avustajan määräämisestä tuomioistuinasian asianosaiselle. Tuomioistuinasioissa voi siis valita lakimiehen joko oikeusaputoimistosta tai yksityisestä asianajo- tai lakiasiaintoimistosta. Julkiset oikeusavustajat ovat toimeksiantoja suorittaessaan itsenäisiä ja riippumattomia samalla tavoin kuin asianajajat. Useat julkisista oikeusavustajista ovatkin Suomen Asianajajaliiton jäseniä ja siten oikeutettuja käyttämään asianajajan ammattinimikettä. Oikeusaputoimistojen tehtäviin kuuluu vuoden 2019 alusta myös talous- ja velkaneuvonta . ==Lähteet== == Aiheesta muualla == * Valtion oikeusaputoimistot Oikeusministeriö Luokka:Oikeuslaitos Luokka:Oikeusministeriö
Detroit Lions

Detroit Lions on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Detroitissa Michiganin osavaltiossa. Aiemmin Portsmouth Spartans -nimellä tunnettu joukkue aloitti liigassa vuonna 1930 ja pelasi kotiottelunsa Portsmouthissa Ohion osavaltiossa. Suuren laman vuoksi joukkue muutti Detroitiin vuonna 1934. Lions on voittanut liigamestaruuden neljä kertaa (1935, 1952, 1953, 1957), muttei ole voittanut vielä Super Bowlia. Viime vuosikymmeninä joukkue ei ole juuri menestynyt. Pohjanoteerauksena joukkue hävisi kaudella 2008 kaikki ottelunsa. == Lähteet == Luokka:National Football League -seurat Luokka:Detroitin urheilu Luokka:Vuonna 1930 perustetut urheiluseurat
Panssarimonnit

Panssarimonnit (Callichthyidae) on monnikalojen (Siluriformes) lahkoon kuuluva kalaheimo. == Alaheimot ja suvut == Panssarimonnit jaetaan kahteen alaheimoon: Aitopanssarimonnit Callichthyinae *Callichthys *Ritarimonnit Dianema *Rantamonnit Hoplosternum *Lepthoplosternum *Haarniskamonnit Megalechis Monniset Corydoradinae: *Sukuryhmä (tribus) Aspidoradini ** Soukkamonniset Aspidoras **Scleromystax *Sukuryhmä (tribus) Corydoradini ** Monniset Corydoras Aiemmin omana sukunaan olleet vihermonniset (Brochis) on yhdistetty Corydoras-sukuun. == Katso myös == * Luettelo panssarimonneista == Lähteet == == Aiheesta muualla == * Luokka:Akvaariokalat *
Valkopilkkahai

Valkopilkkahai, aikaisemmalta nimeltään valkotäplähai (Carcharhinus longimanus) on suurikokoinen ulappavesien hailaji, joka elää kaikissa maailman lämpimissä merissä. Valkopilkkahain ruumis on roteva ja sillä on luonteenomaisen pitkät rintaevät ja pitkä, pyöreäkärkinen selkäevä. Evien päät ovat lajinimen mukaisesti valkoiset. Lajin tieteellinen nimi longimanus taas viittaa evien pituuteen. Kala tulee sukukypsäksi vajaan parin metrin mittaisena ja kasvaa yleensä kolmimetriseksi, suurimmat tavatut ovat olleet lähes nelimetrisiä. Valkopilkkahai elää kaikkialla valtamerten ulapoilla, missä lämpötila on yli 18 °C; runsaimmillaan se on 20–28 °C:ssa vesissä. Se liikkuu pintavesissä alle 150 metrin syvyydessä. Laji on vivipaarinen eli se synnyttää eläviä poikasia, 1–15 poikasta kerrallaan. Parittelu tapahtuu alkukesästä ja kantoaika on vuoden mittainen. Valkopilkkahai syö pääasiassa luukaloja ja mustekaloja. Muukin ravinto kelpaa ja sen tiedetään syöneen myös keihäsrauskuja, merikilpikonnia, merilintuja, kotiloita, äyriäisiä, valaiden ulosteita ja laivoista mereen heitettyjä roskia. Valkopilkkahai ui yleensä rauhallisesti ravintoa etsien mutta saaliin havaitessaan se on peloton, määrätietoinen ja aggressiivinen. Se on yksi neljästä useimmin ihmisen kimppuun hyökkäävästä hailajista ja sen uskotaan koituneen lukuisten haaksirikkoisten kohtaloksi.Maailman luonto. Eläimet. Kalat, sammakkoeläimet ja matelijat. Weilin+Göös 2000. Esimerkiksi Jacques Cousteau on luonnehtinut sitä vaarallisimmaksi kaikista hailajeista. Valkopilkkahain lihaa on käytetty ihmisravintona niin tuoreena, savustettuna, kuivattuna kuin suolattuna; myös sen nahkaa ja maksaöljyä hyödynnetään kaupallisesti. Valkopilkkahaita saadaan enimmäkseen muun kalastuksen sivusaaliina. Erityisesti sen evät ovat kysyttyä haineväkeiton raaka-ainetta; ne otetaan talteen vaikka ruho jätettäisiin käyttämättä. Tämä on johtanut kantojen romahtamiseen. Valkopilkkahai on historiallisesti ollut trooppisten merien yleisimpiä hailajeja, mutta sen määrä on laskenut niin hälyttävästi 1900-luvun puolivälin jälkeen, että Kansainvälinen luonnonsuojeluliitto IUCN on luokitellut lajin maailmanlaajuisesti äärimmäisen uhanalaiseksi. == Lähteet == == Aiheesta muualla == * ITIS: Carcharhinus longimanus * University of Michigan, Animal Diversity Web (ADW): Carcharhinus longimanus, Nigano shark Luokka:Hait Luokka:Uhanalaiset kalat
Kollageenisyy

Kollageenisyyt ovat kaikkialla tukikudoksessa (erityisen runsaasti jänteissä, nivelsiteissä ja jännekalvoissa) esiintyviä syitä, joilla on suuri vetolujuus syyn suunnassa. Kollageenisyiden (tyyppi I) esiasteen, prokollageenin, erittää tukikudoksen soluväliaineeseen fibroblasti, jonka samaan aikaan erittynyt entsyymi muokkaa tropokollageeniksi. Tropokollageenien asettuessa peräkkäin ja vierekkäin muodostuu kollageenisyy. Yksittäiset syyt muodostavat monesti kimppuja joista muun muassa verinahka ja jänteet suurimmaksi osin koostuvat. Kollageenisäietyyppejä on monta. Esimerkiksi rustokudoksessa on sille ominaisia kollageenisäikeitä (tyyppi II). Ja lisäksi on verkkosäikeitä eli retikuliinisäikeitä (kollageeni tyyppi III). Verkostoksi asettuneet säikeet tukevat soluja muun muassa rasvakudoksessa ja imukudoksessa. == Katso myös== * Kollageeni Luokka:Histologia
Rhûn

Rhûn (sindaria, ) on maa J. R. R. Tolkienin luomassa Keski-Maan fantasiamaailmassa. Se sijaitsee Mordorista itään, ja sieltä ovat lähtöisin Mordorin joukkoihin liittyneet itäläisten sotilaat. Sormuksen sodan jälkeen Aragorn johti Gondorin ja Rohanin joukot Rhûniin. Itäläiset olivat pahoja miehiä, jotka taistelivat Sauron Suuren puolesta. Luokka:Keski-Maan valtiot de:Regionen und Orte in Tolkiens Welt#Rhûn sv:Platser i Tolkiens värld#Rhûn
Psyko

Psyko voi tarkoittaa seuraavia: ==Kirjat== * Psyko, Robert Blochin romaani vuodelta 1959 * Psyko II, Robert Blochin romaani vuodelta 1982 * Psycho House, suomentamaton Robert Blochin kirjasarjan jatko-osa vuodelta 1990 ==Elokuvat== * Psyko, Robert Blochin romaaniin perustuva elokuvasarja, jonka osia ovat: ** Psyko, Alfred Hitchcockin elokuva vuodelta 1960 ** Psyko II, vuoden 1983 elokuva, joka on jatkoa Hitchcockin elokuvalle ** Psyko III, vuoden 1986 elokuva, joka on jatkoa vuoden 1983 Psyko II -elokuvalle ** Psyko IV: The Beginning, vuoden 1990 elokuva, joka on jatkoa vuoden 1986 Psyko III -elokuvalle * Psyko, vuoden 1998 uudelleenfilmatisointi Hitchcockin vuoden 1960 elokuvasta. == Muita merkityksiä == * Psyko, Paajasen studioalbumi vuodelta 1979 * Tohtori Psyko, Cyril Psycho, superroisto DC Comicsin sarjakuvissa.
Vari (eläin)

Vari (Varecia variegata) on Madagaskarilla elävien makien heimoon kuuluva eläinlaji. Varin vartalo on 60 cm pitkä, samoin sen häntä. Vari elää saaren koillis- ja itäosien sademetsissä ja erottuu pitkän kaulusröyhelönsä ja mustavalkoisen sekä ruskean tai ruskeanpunaisen värityksensä ansiosta. Vari on taitava kiipeilijä ja aktiivinen yleensä hämärässä ja alkuyöstä, jolloin se syö hedelmiä, lehtiä ja puunkuorta. Se laskeutuu vain harvoin maanpinnalle. Marraskuussa naaras synnyttää yhdestä kolmeen poikasta puunkolossa tai oksanhaarassa olevaan pesään, joka on vuorattu emon oman turkin karvoilla. Kantoaika on 99–102 vuorokautta. == Lähteet == == Aiheesta muualla == * Laji.fi: Vari (Varecia variegata) * iNaturalist: Vari (Varecia variegata) * ITIS: Varecia variegata * UniProt: Taxonomy - Varecia variegata (Black-and- white ruffed lemur) (Lemur variegatus) * Global Biodiversity Information Facility (GBIF): Varecia variegata * University of Michigan, Animal Diversity Web (ADW): Varecia variegata, variegated lemur * ARKive - kuvia ja elokuvapätkiä varista Luokka:Makit Luokka:Uhanalaiset nisäkkäät Luokka:Äärimmäisen uhanalaiset lajit
Gloria Stuart

Gloria Stuart (Gloria Frances Stewart, ) oli yhdys­valtalainen elo­kuva­näyttelijä ja taiteilija. == Ura == Stuart muutti nimensä aloittaessaan näyttelemisen, ilmeisesti koska Stuart lyhyempänä mahtuisi paremmin mainos­tauluihin. Suoritettuaan opinnot loppuun hän solmi sopimuksen Universal Studios -elo­kuva­studion kanssa vuonna 1932. Hänet valittiin vuonna 1932 yhdeksi kolmesta­toista WAMPAS Baby Starsista, lupaavasta nuoresta näyttelijästä, ja hän oli Screen Actors Guildin perustaja­jäsen. Sodan aikana Stuart kiersi maata näyttelijänä, mutta myös teki sairaala­vierailuja ja teki muita vapaa­ehtois­töitä. Hän järjesti suurellisia illallisia Garden of Allah -ravintolassa Hollywoodissa käyttäen säännösteltyjä ruoka­tarvikkeita luovalla tavalla. Sodan jälkeen hänen suosionsa ja elo­kuva­tähden uransa nousi ja hänet pyydettiin useisiin elo­kuviin. Hän näytteli useissa televisio­sarjoissa ja elo­kuvissa, joita olivat Rikas tyttöraukka (1936), Rebekka (1938), Vuosi huipulla 1982 ja Murhasta tuli totta (2001). Vanhemmalla iällä häntä pyydettiin Hollywoodiin näyttelemään sata­vuotiasta Rose Dawsonia elo­kuvaan Titanic. Roolin myötä hän sai valtavan suosion ja oli ehdolla parhaan nais­sivu­osan Oscar-palkinnon saajaksi. == Yksityiselämä == Stuart meni naimisiin käsi­kirjoittaja Arthur Sheekmamin kanssa Vuonna 1934, ja he saivat tyttären Sylvian. Vuonna 1939 Stuart ja Sheekman lähtivät kiertämään maailmaa, mutta samana vuonna syttynyt toinen maailmansota pakotti heidät palaamaan takaisin Yhdysvaltoihin. Stuart kuoli 26. syys­kuuta 2010 100-vuotiaana keuhkosyöpään, joka oli todettu viisi vuotta aikaisemmin. Hän oli aiemmin selvinnyt rinta­syövästä. == Lähteet == == Aiheesta muualla == Luokka:Yhdysvaltalaiset näyttelijät Luokka:Yli satavuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2010 kuolleet Luokka:SAG-palkinnon saajat
Bore II

Bore II voi tarkoittaa seuraavia laivoja: *Saattaja Aura II *S/S Silja II *S/S Aallotar *S/S Bore II, upposi 1915 Helsingin Eteläsatamassa, myytiin 1916 Venäjälle *Bore II (1938), luovutettiin sotakorvauksena Neuvostoliittoon (nimet Petrodvoretz, Petrodvorets)
Mikko Tulokas

Mikko Juhani Tulokas (7. tammikuuta 1946 Tuulos – 24. heinäkuuta 2021 Helsinki) oli suomalainen lakimies. ==Ura== Tulokas valmistui oikeustieteen kandidaatiksi 1969, lisensiaatiksi 1972 ja tohtoriksi Helsingin yliopistosta vuonna 1979. Hän sai varatuomarin arvon vuonna 1973 auskultoituaan Hauhon tuomiokunnassa. Tulokas toimi vuosina 1969–1992 asianajajana eri asianajotoimistoissa, vuodesta 1971 alkaen osakkaana. Välillä hän kuitenkin toimi Helsingin yliopiston siviilioikeuden vt. assistenttina, yliassistenttina ja apulaisprofessorina sekä Helsingin kauppakorkeakoulun ylimääräisenä opettajana 1975–1977. Hän toimi kilpailuneuvoston puheenjohtajana vuosina 1992–2002. Tulokas oli vuosina 1986–1993 Suomen Asianajajaliiton julkaiseman Defensor Legis -lehden päätoimittaja. Hän on kirjoittanut lukuisia oikeustieteellisiä artikkeleita eri julkaisuihin pääosin prosessioikeuden ja kuljetusoikeuden alueilta. Tulokas nimitettiin korkeimman oikeuden jäseneksi 1. toukokuuta 1992 alkaen. Julkisuudessa esiintyneiden tietojenhttp://www.yle.fi/aohjelmat/apiste/arkisto/id24494.html mukaan Tulokas oli vuonna 2005 ehdokkaana korkeimman oikeuden presidentiksi, mutta häntä ei valittu. Hän jäi eläkkeelle korkeimmasta oikeudesta keväällä 2012. Korkeimman oikeuden jäsenenä Tulokas tuli tunnetuksi mielipiteitä herättäneiden näkemysten esittäjänä. Hänen puolisonsa oli oikeustieteen tohtori, professori Lena Sisula-Tulokas (1980-). == Tupakkateollisuuden asianajajana == Tulokas toimi myös tupakkayhtiöiden asianajajana kanteissa, joissa savukkeiden polttajat olivat yrittäneet saada oikeusteitse korvauksia kärsimistään terveydellisistä haitoista. Tulokas toimi Pentti Ahon jutussa Rettigin palkkaamana. Tulokas konsultoi yhdysvaltalaista asianajajaa James Gooldia, joka oli yhdysvaltalaisen tupakkateollisuuden tärkeimpiä oikeudenkäyntistrategeja.http://ojs.tsv.fi/index.php/tt/article/view/3941 == Välimiesoikeustapaus == Helsingin Sanomat kertoi vuonna 2011 Tulokkaan ottaneen vastaan välimiespalkkioita salaisilta tahoilta vuonna 2010.Helsingin Sanomat 3.11.2011, s. A 11. Verotiedoista käy Helsingin Sanomien mukaan ilmi Tulokkaan ottaneen salaisilta tahoilta vastaan 370 000 euron välimiespalkkion, joka oli kolminkertainen hänen 121 000 euron virkapalkkaansa verrattuna. Tulokas oli Helsingin Sanomien mukaan kerännyt välimiespalkkioita vuosikausia ratkomalla yritysriitoja välimiesmenettelyissä. Isojen sivutulojen maksamista Suomen korkeimmille oikeusvallan käyttäjille oli arvosteltu, koska juttujen sisältö ja osapuolet olivat olleet salaisia, Helsingin Sanomat kertoi. Ongelmana oli Helsingin Sanomien mukaan se, etteivät kansalaiset saaneet tietää, minkä yrityksen palkkioilla tuomarit rikastuvat. Kun samat tuomarit ratkovat virkavastuullaan olevia riitoja korkeimmassa oikeudessa, ei kytkennöistä saada tietoa. ==Lähteet== ===Henkilötiedot=== * Mikko Tulokkaan Curriculum vitae. ===Viitteet=== ==Kirjallisuutta== * Korkein oikeus 75 vuotta. Lakimiesliiton kustannus 1993. ISBN 951-640-687-4 ==Aiheesta muualla== * Mikko Tulokkaan muistokirjoitus Helsingin Sanomissa Luokka:Korkeimman oikeuden jäsenet Luokka:Vuonna 1946 syntyneet Luokka:Vuonna 2021 kuolleet
Lippoaminen

Lippoaminen (myös lippokalastus) on kalastustapa, jossa pyyntiväline on pitkän varren päässä oleva ohuesta verkosta kudottu haavi eli lippo, jota kuljetetaan myötävirtaan joen pohjan tuntumassa. Siian uidessa virtaa ylös se ui lippoon. Lippoajan on tunnettava joen pohja erittäin hyvin. Lippoamista käytetään myös kuoreen ja nahkiaisen pyynnissä. Luokka:Kalastusmenetelmät
Elastiinisäie

Elastiinisäie eli kimmosäie on tukikudoksessa sijaitseva proteiinikompleksi, joka muodostuu kahdesta erillisestä proteiinista: elastiinista ja fibrilliinistä. Muita tukikudoksen säierakenteisia proteiineja ovat kollageeni ja retikuliinisäikeet. Dermiksessä olevat elastiinisäikeet ovat vastuussa ihon joustavista ominaisuuksista. Ne toimivat samankaltaisissa tehtävissä myös suurten verisuonien ja keuhkoputkien seinämässä. Elastiinikuidut voivat venyä moninkertaiseksi ja taas nopeasti palata alkuperäiseen pituuteensa kun jännitys laukeaa. Myös elastiset säikeet muodostavat isompia kimppuja eli kimmosyitä. Tukikudoksen säikeitä ympäröi valkuaisaineiden ja polysakkaridien muodostama hyytelömäinen aine, joka vastaa ihon oikeasta kosteudesta ja mekaanisesta tuesta. Luokka:Proteiinit
Kukkola

Kukkola voi tarkoittaa seuraavia: === Paikkoja === * Kukkola, kylä Viipurin piirissä Leningradin alueella, entisessä Antreassa * Kukkola, kylä Kortesjärvellä * Kukkola, kylä Lappeenrannassa * Kukkola, kylä Pälkäneellä * Kukkola, kylä Torniossa * Kukkola, alue Turussa * Kukkola, Joensuussa sijaitseva historiallinen maatila, jota ministeri Antti Kukkonen viljeli * Kukkolan kartano, kartano Lempäälässä * Kukkola, pientaajama Ruotsissa Haaparannan kunnassa * Neittävän entinen nimi oli Kukkolan kylä * === Henkilöitä === * Jani Kukkola (s. 1986), suomalainen salibandyn pelaaja * Katja Küttner, o.s. Kukkola (s. 1971), suomalainen näyttelijä * Timo Kukkola (s. 1938), kirjailija ja kääntäjä === Muut === * Kukkola-yhtiöt, rovaniemeläinen tavarankuljetusyhtiö * Kukkola, Suomen Tullin albumi vuodelta 2016
Juice ja Mikko

Juice ja Mikko on Juice Leskisen ja Mikko Alatalon yhteisalbumi vuodelta 1975. CD-versio levystä ilmestyi vuonna 1992. Albumin tunnetuimmat kappaleet ovat Alatalon säveltämä ja Leskisen sanoittama ”Klovni heittää veivin” sekä Leskisen kirjoittama ja tulkitsema ”3.30”. Jälkimmäinen kappale sisältää kuuluisan kitarasoolon, jonka Petteri Salminen soitti käyttäen plektrana 50:n pennin kolikkoa. Seuraava Juice ja Mikko -albumi, Senaattori ja boheemi, ilmestyi vasta vuonna 2004. == Kappaleet == A-puoli # # # # # B-puoli # * # # # # # == Kokoonpano == * Juice Leskinen – laulu * Mikko Alatalo – laulu, 12-kielinen akustinen, huuliharppu * Petteri Salminen – Stratocaster-sähkökitara, 6- ja 12-kieliset akustiset kitarat, valssipiano, 50-penninen * Jarno Sinisalo – urut, piano, sähköpiano * Juuso Nordlund – sähköbasso, akustinen kitara * Juke Aronen – rummut, lyömäsoittimet * Otto Donner – tuottaja, auktoriteetti, string system, klavinetti Samainen kokoonpano säesti myös Leskisen ”Syksyn sävel / Vaimoni on Frankenstein” -singlellä kitaravahvistuksena Heikki Silvennoinen. == Lähteet == Luokka:Juice Leskisen albumit Luokka:Mikko Alatalon albumit Luokka:Vuoden 1975 albumit Luokka:Love Recordsin albumit Luokka:Henrik Otto Donnerin tuottamat albumit
Rio Maior

Rio Maior on kunta Portugalissa. Sen pinta-ala on 272,8 neliökilometriä ja asukasluku noin 21 800\. Rio Maiorin asukastiheys on 78/km². Kunta koostuu kymmenestä freguesiasta ja se sijaitsee Santarémin piirissä, Lezíria do Tejossa, Alentejon alueella. Kunnan pormestarina toimii Isaura Morais. Kunnan vapaapäivä on 6. marraskuuta. ==Freguesiat== *Alcobertas *Arrouquelas *Asseiceira *Azambujeira e Malaqueijo *Fráguas *Marmeleira e Assentiz *Outeiro da Cortiçada e Arruda dos Pisões *Rio Maior *São João da Ribeira e Ribeira de São João *São Sebastião ==Aiheesta muualla== Luokka:Portugalin kaupungit
Glenn Theodore Seaborg

Glenn Theodore Seaborg (19. huhtikuuta 1912 Ishpeming, Michigan, Yhdysvallat – 25. toukokuuta 1999) oli yhdysvaltalainen ydinkemisti. Hän sai vuonna 1951 Edwin Mattison McMillanin ohella Nobelin kemianpalkinnon transuraanien kemian havaintojensa ansiosta. Hänet muistetaan parhaiten työstään uraania raskaampien alkuaineiden eriyttämisestä ja tunnistamisesta. Seaborgilla oli ruotsalaiset sukujuuret. ==Kemian alalla== Seaborg hankki koulutuksensa Kalifornian yliopistossa Los Angelesin ja Berkeleyn kampuksilla. Berkeleyssä hän sai filosofian tohtorin arvonimen vuonna 1937, ja vuosina 1937–1945 hän toimi yliopiston tutkimusapulaisena, kouluttajana sekä apulaisprofessorina. Hänestä tuli kemian professori vuonna 1946, minkä jälkeen hän toimi Berkeleyssä vielä kanslerina vuodet 1958–1961. Sodan aikana Seaborg kuului Manhattan-projektin henkilökuntaan. Myöhemmin hän kampanjoi ydinenergian rauhanomaisen käytön ja aseriisunnan puolesta. Yhteistyökumppaneidensa kanssa Seaborg vuosien 1940–1955 aikana lisäsi kymmenen uutta alkuainetta niiden jaksolliseen järjestelmään, järjestysnumeroiltaan 94–102, sekä 106. Tunnetuin näistä on ydinvoimateollisuudesta tuttu plutonium (94). Muut Seaborgin johdolla löydetyt alkuaineet olivat amerikium, curium, berkelium, kalifornium, einsteinium, fermium, mendelevium, nobelium sekä Seaborgin itsensä mukaan nimetty seaborgium. Kaikki Seaborgin löytämät alkuaineet transaktinoidi seaborgiumia lukuun ottamatta kuuluvat aktinoideihin. Myös aktinoidien sarjan käsite ja sijainti jaksollisessa järjestelmässä lantanoidien alapuolella on Seaborgin keksintöä. Seaborgium oli vuoteen 2016 oganessonin nimeämiseen saakka ainoa alkuaine, joka on nimetty nimityshetkellä elävänä olleen henkilön mukaan. Vuosina 1961–1971 Seaborg toimi Yhdysvaltain atomienergiakomission puheenjohtajana aikana, jolloin Yhdysvaltain ydinvoimateollisuus kehittyi kiihkeästi. Hän toimi kymmenen Yhdysvaltain presidentin neuvonantajana, aina Harry Trumanista Bill Clintoniin. == Lähteet == == Aiheesta muualla == * Seaborg-biografia * Nobel-palkinnon esittelypuhe professori A. Westgren * Biography The Nobel Foundation Luokka:Yhdysvaltalaiset kemistit Luokka:Nobelin kemianpalkinnon saajat Luokka:Vuonna 1912 syntyneet Luokka:Vuonna 1999 kuolleet
Keskitysleirin ruokavalio

Keskitysleirin ruokavalio on Juice Leskisen Juice-yhtyeen ensimmäinen albumi vuodelta 1976. Kyseessä on myös ensimmäinen albumi, jolla Leskinen laulaa itse kaikki kappaleet. Levyn ilmestyttyä Juho Juntusen piirtämä sisäpussissa oleva keskitysleirikuva, sekä valokuvat Pompejin tuhkaan haudatuista ihmisistä herättivät suuren metelin, ja ne sensuroitiinkin ensimmäisen painoksen lähdettyä jo myyntiin. CD-versio levystä ilmestyi vuonna 1990. Albumilla saksofonia soittanut ruotsalainen jazzmuusikko Ulf Andersson on soittanut muun muassa Abban kanssa. == Kappaleet == ;A-puoli # # # # # # ;B-puoli # * # # # == Kokoonpano == * Juice Leskinen – laulu * Kaj Martin – rummut * Juuso Nordlund – basso * Petteri Salminen – kitara * Eero ”Safka” Pekkonen – urut * Ulf Andersson – saksofoni (kappaleissa "Luonas kai olla saan" ja ”Mirabilis Jalapa”) == Lähteet == Luokka:Vuoden 1976 esikoisalbumit Luokka:Juice Leskisen albumit Luokka:Love Recordsin albumit Luokka:Richard Stanleyn tuottamat albumit
Korpikylä

Korpikylä voi viitata seuraaviin maantieteellisiin kohteisiin: * Korpikylä, kylä Hollolassa. * Korpikylä, kylä Jalasjärvellä. * Korpikylä, kylä Joroisissa. * Korpikylä, kylä Karviassa. * Korpikylä, kylä Kihniöllä. * Korpikylä, kylä Parkanossa. * Korpikylä, kylä Pylkönmäellä. * Korpikylä, kylä Sotkamossa. * Korpikylä, kylä Suomussalmella. * Korpikylä, kylä Torniossa. * Korpikylä, kylä Tuusulassa. * Korpikylä, kylä luovutetun Karjalan Kivennavalla
Lahtikaupungin rullaluistelijat

Lahtikaupungin rullaluistelijat on Juice Leskisen Juice-yhtyeen toinen albumi. Se on julkaistu vuonna 1977. CD-versio levystä ilmestyi vuonna 1991. Levyn nimi on käännös Bay City Rollers -yhtyeen nimestä. Levyn nauhoitusten ylijäämäajalla nauhoitettiin suuri osa Kari Peitsamon esikoisalbumista Jatsin syvin olemus. == Kappaleet == A-puoli # # # # # B-puoli # * # # # # == Muusikot == * Juice Leskinen – laulu * Kaj Martin – rummut * Juuso Nordlund – basso * Petteri Salminen – kitara * Eero ”Safka” Pekkonen – urut == Lähteet == Luokka:Juice Leskisen albumit Luokka:Vuoden 1977 albumit Luokka:Love Recordsin albumit
Korpikylä (Tornio)

Korpikylä on kylä Tornionjoen varrella Tornion kaupungissa Lapin maakunnassa. Kylä sijaitsee Tornion–Kolarin rautatien sekä valtatien 21 varrella, noin 35 kilometriä pohjoiseen Tornion keskustasta. Kylän merkittävin nähtävyys on Matkakoski. Kosken korkeusero on n. 5 metriä kilometrin matkalla. Koski on tunnettu perinteisestä lohen- ja siiankalastuksestaan lähinnä siinä käytetyn menetelmän, lippokalastuksen vuoksi. Vuoteen 1972 saakka kylä kuului Karungin kuntaan. Matkakoski on yksi parhaana pidetyistä lohiapajista pohjoisessa suomessa. Alueen leimallisimpana viehekalastusmuotona tunnetaan ns. punttikalastus jossa käytetään rannalta kalastaessa pohjapainon ja perhon yhdistelmää. Kylä sekä läheinen Saukkolanpää ovat muodostuneet Tornionjoen rannoille maatalouskyliksi. Luokka:Karungin kylät
Auto (albumi)

Auto on helsinkiläisen Sydän, sydän -yhtyeen vuonna 2005 julkaistu kolmas täyspitkä albumi. Se on samalla yhtyeen ensimmäinen levytys Pyramid -merkille tai ylipäänsä millekään levy-yhtiölle. Levy äänitettiin kokonaisuudessaan yhtyeen Vuosaaren telakalla sijaitsevalla treenikämpällä. Yhtyeen muusta tuotannosta poiketen albumi on kokonaan akustinen, mikä on erikoista, kun otetaan huomioon sen olevan yhtyeen ensimmäinen kaupallinen julkaisu. == Kappaleet == # # # # # # # # # # # # == Arvostelut == * Desibeli.net: * Soundi: == Lähteet == Luokka:Vuoden 2003 albumit Luokka:Sydän, sydän -yhtyeen albumit
Niemenpään välisuojastuspaikka

Niemenpään välisuojastuspaikka () on rataosalla lähellä Tornion Korpikylää sijaitseva välisuojastuspaikka. Se sijaitsee noin 39 kilometriä pohjoiseen Tornion rautatieasemalta ja 21 kilometriä etelään Ylitornion rautatieasemalta. Niemenpää otettiin käyttöön 15. toukokuuta 1933. Henkilöliikenne Niemenpäässä lakkautettiin 28. toukokuuta 1957, ja liikennepaikka lakkautettiin 1. joulukuuta 1957. Liikennepaikka otettiin käyttöön uudelleen noin 600 metriä pohjoisempana 4. joulukuuta 2003, kun rataosan liikenteenohjaustoiminnot siirtyivät hoidettavaksi kaukokäytöllä Oulun liikenteenohjauskeskuksesta käsin. Liikennepaikalla on ainoastaan välisuojastuspaikalla välttämättömät rautatien opastimet, molempien kulkusuuntien pää- ja esiopastimet. Ratapihaa tai sivuraiteita ei ole. == Lähteet == == Aiheesta muualla == *Vaunut.org: Kuvia Niemenpään välisuojastuspaikalta Luokka:Tornion rautatieliikennepaikat
Ylitornion rautatieasema

Ylitornion rautatieasema (, ) on Suomen rataverkolla rataosalla Tornio–Kolari sijaitseva rautatieasema. Se sijaitsee Ylitornion kunnan keskustaajamassa, noin 62 kilometriä pohjoiseen Tornion rautatieasemalta. Liikennepaikalla on ainoastaan henkilöliikennettä. Ylitornion rautatieasema avattiin liikenteelle 1927. Ylitornion alkuperäinen asemarakennus vuodelta 1927 oli todennäköisesti Thure Hellströmin suunnittelema, kuten muutkin Tornion ja Kaulinrannan välisten asemien rakennukset. Alkuperäinen asemarakennus on purettu, ja nykyisin Ylitorniolla on enää yksinkertainen seisakekatos. ==Lähteet== Luokka:Lapin henkilöliikenteen rautatieliikennepaikat Rautatieasema
Kaulinrannan rautatieasema

Kaulinrannan rautatieasema (, vuoteen 1966 Kauliranta) on liikennepaikka Suomen rataverkolla rataosalla . Se sijaitsee Kaulinrannan kylässä Ylitornion kunnassa, noin 80 kilometriä pohjoiseen Tornion rautatieasemalta. Nykyisin liikennepaikka toimii ainoastaan välisuojastuspaikkana. Uusi välisuojastuspiste sijaitsee noin 2,5 kilometriä pohjoiseen Kaulinrannan vanhalta asemalta. Kaulinrannan rautatieasema avattiin liikenteelle 1. syyskuuta 1928 nimellä Kauliranta, kun rautatie Torniosta Kaulinrantaan valmistui. Kaulinranta oli rataosan pääteasema aina vuoteen 1964 saakka, jolloin rautatie Kaulinrannasta Pelloon valmistui. Kaulinrannan asemarakennus valmistui vuonna 1928, ja se on todennäköisesti Thure Hellströmin suunnittelema, kuten muutkin Tornion ja Kaulinrannan välisen rataosuuden asemien rakennukset. Vuonna 1966 aseman nimeksi tuli Kaulinranta, ja samana vuonna henkilöliikenne rataosalla päättyi. Vuonna 1970 Kaulinranta muutettiin miehittämättömäksi. Tavaraliikenne lakkautettiin vuonna 1993 ja koko liikennepaikka 15. marraskuuta 1999. Vuonna 2003 perustettiin Kaulinrannan uusi välisuojastuspiste noin 2,5 kilometriä vanhalta asemalta pohjoiseen. ==Lähteet== == Aiheesta muualla == *Finna.fi: Kuva Kaulinrannan asemarakennuksesta vuodelta 2020 Luokka:Ylitornion rautatieliikennepaikat